દીપોત્સવના ભવ્ય આયોજન અને સરયૂ નદીના કિનારે ત્રણ લાખથી પણ વધારે દીવડાઓ સળગાવીને વર્લ્ડ રેકોર્ડ સ્થાપ્યા બાદ યોગી આદિત્યનાથે આયોધ્યાને વિકાસની ભેટ તો આપી જ સાથે જ મંદિર મુદ્દે વાત પણ કરી હતી. મુખ્યમંત્રીએ કહ્યું હતું કે, એ વાતમાં શંકાને કોઈ જ સ્થાન નથી કે ત્યાં મંદિર હતું, છે અને રહેશે. તેમણે એવુ પણ કહ્યું હતું કે, ભવ્ય રામ મંદિર નિર્માણને લઈને ટૂંક સમયમાં જ નિર્ણય લેવામાં આવશે અને બંધારણના યાદરામાં રહીને રામ મંદિર બનાવવામાં આવશે. તેમણે ફૈઝાબાદનું નામ બદલીને અયોધ્યા કરવાની સાથે જ એરપોર્ટ અને મેડિકલ કોલેજ બનાવવાની પણ જાહેરાત કરી.